ব্যান উঠে যাওয়ার দু’বছর পর ফের বিপাকে ম্যাগি। এবার উত্তরপ্রদেশের পরীক্ষাগারে ফেল করল দু’মিনিটের নুডলস। এক সর্বভারতীয় সংবাদমাধ্যমে প্রকাশিত খবর অনুযায়ী, নিম্নমানের ম্যাগি উৎপাদনের জন্য উত্তরপ্রদেশে ৪৫ লক্ষ টাকা জরিমানা করা হয়েছে নেসলে ইন্ডিয়াকে।
এর সঙ্গেই যে জেলায় এই ঘটনা ঘটেছে, সেখানে নেসলে ইন্ডিয়ার ৬ জন ডিস্ট্রিবিউটারকে ১৭ লক্ষ টাকার জরিমানা করেছে আদালত। 

এই বিষয়ে অন্যান্য খবর

ম্যাগি খেয়েই কাটত দিন, আজ তিনি ভারতের তারকা ক্রিকেটার


যদিও নেসলের তরফ থেকে একটি বিবৃতিতে জানানো হয়েছে, ‘‘পরীক্ষায় ব্যবহৃত স্যাম্পেল সঠিক নয়। আমরা এখনও বলছি ম্যাগি নুডলস ১০০ শতাংশ নিরাপদ।’’
প্রসঙ্গত, ২০১৫ সালে ম্যাগি নিয়ে তোলপাড় পড়ে যায় গোটা দেশে। মাত্রাতিরিক্ত সিসা এবং আজিনোমোটো থাকার অভিযোগে ভারতের বাজার থেকে ম্যাগি তুলে নেয় উৎপাদনকারী সংস্থা নেসলে। তবে পরীক্ষায় উত্তীর্ণ হওয়ার পরে ম্যাগি ইনস্ট্যান্ট নুডলসের উপরে নিষেধাজ্ঞা প্রত্যাহার করা হয়।